เมื่อวันที่9ตุลาคมมีเพศสัมพันธ์ ใส่ถุงยางอนามัย แต่ถุงยางฉีกขาด ทำให้หลั่งใน ประมาณ5ชม.หลังจากมีเพศสัมพันธ์ ได้กินยาคุมฉุกเฉินแบบเม็ดเดียว ประจำเดือนล่าสุดมาวันที่13พฤศจิกายน จะท้องไหมคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยหลังการใช้ยาคุมฉุกเฉินนั้น ประจำเดือนที่มาคลาดเคลื่อน ไม่ควรเกิน 35 วันจากรอบก่อน หากช้ากว่านี้ถือว่าช้าผิดปกติแล้ว ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป